EISHOMO 3
Amakuru Marungi Agari omu Baibuli Nigaruga Ahari Ruhanga?
1. N’oha owaahandiikiise Baibuli?
Omu Baibuli harimu amakuru marungi agarikworeka ngu abantu nibaija kutuura omu nsi ebiro byona. (Zaaburi 37:29) Baibuli erimu ebitabo 66. Ruhanga akakoresa abashaija abeesigwa nka 40 kugihandiika. Ebitabo bitaano ebirikubanza bikahandiikwa Musa emyaka nka 3,500 enyima. Ekitabo ekirikuheererukayo kikahandiikwa entumwa Yohaana emyaka nka 1,900 enyima. Abaagihandiikire bakahandiika ebiteekateeko by’oha? Ruhanga akakoresa omwoyo gurikwera kuha abahandiiki abo ebi baahandiikire. (2 Samueli 23:2) Bakahandiika ebiteekateeko bya Ruhanga beitu bitari byabo. N’ahabw’ekyo, Yehova niwe yaahandiikiise Baibuli.
2. Nituhamya tuta ngu Baibuli neeruga ahari Ruhanga?
Nitumanya ngu Baibuli neeruga ahari Ruhanga ahakuba neegamba aha biraabeho omu biro by’omumaisho kandi bibaho. Tihaine omuntu orikubaasa kukora ekyo. (Yoshua 23:14) Ruhanga ow’Obushoboorozi Bwona niwe wenka orikumanya gye ebirikuba nibiza kubaho.
Ahabw’okugira ngu Baibuli neeruga ahari Ruhanga, n’ey’omutaano. Baibuli nyingi munonga zibaasize kugabwa omu ndimi nyingi. N’obu eraabe yaahandiikirwe ira neikirizana n’ebya sayansi ebihikire. Kandi n’ebi abashaija 40 baahandiikire nibiikirizana. * Ekindi, ebi Baibuli erikugamba ahari rukundo buzima nibyoreka ngu neeruga ahari Ruhanga oine rukundo, neehwera n’abantu kugira emitwarize mirungi. Ebi byona nibireetera abantu baingi kwikiriza ngu Baibuli n’Ekigambo kya Ruhanga.
3. Baibuli neegamba ahari ki?
Kimwe aha bintu bikuru ebi erikugambaho n’ekigyendererwa kya rukundo eki Ruhanga ainiire abantu. Neeyoreka oku omuntu ira yaafeereirwe omugisha gw’okuguma omu paradiso n’oku eraije kugarurwaho.
Baibuli erimu n’ebiragiro, emisingye n’obuhabuzi. Kandi erimu ebirikukwata aha ku Ruhanga yaabaire atwariza abantu. Ebyo nibituhwera kumanya emitwarize ye. N’ahabw’ekyo, Baibuli neekuhwera kumanya Ruhanga. Neeyoreka oku orikubaasa kuba munywani we.
4. Noobaasa kwetegyereza ota Baibuli?
Akatabo aka nikaija kukuhwera kwetegyereza Baibuli orikukoresa omuringo nk’ogu Yesu yaakoreise. Akaba agamba ebyahandiikirwe kandi ‘ashoboorora’ amakuru gaabyo.
Amakuru marungi kuruga ahari Ruhanga nigo garikukirayo kureeta okushemererwa. Kwonka abamwe tibarikugafaho kandi abandi nibaganga. Kwonka ekyo kitakaakumaramu amaani. Okumanya Ruhanga nikikubaasisa kugira amatsiko g’okutunga amagara agatahwaho.
^ kacw. 3 Reeba akatabo A Book for All People.
Yega Ebirikukiraho
AMAKURU MARUNGI KURUGA AHARI RUHANGA!
Nitubaasa Kuhamya Tuta ngu Baibuli Ehikire?
Baibuli ku araabe yaahandiikirwe Ruhanga, eshemereire kuba etarikushushana n’ekitabo ekindi kyona ekirahandiikirwe.
Niki Eki Baibuli Buzima Erikwegyesa?
Baibuli—N’Ekitabo Ekirikuruga Ahari Ruhanga
Niki Eki Baibuli Buzima Erikwegyesa?
epo_Latn run_Latn lug_Latn lug_Latn kin_Latn lug_Latn lug_Latn lug_Latn kin_Latn lug_Latn lug_Latn run_Latn run_Latn eng_Latn pap_Latn run_Latn twi_Latn lug_Latn lug_Latn lug_Latn lug_Latn